Max Weber

Maximilian Carl Emil Weber (21 Aprili 1864 – 14 Juni 1920) alikuwa mwanasheria na mtaalamu wa siasa na sayansi ya jamii nchini Ujerumani. 

 Maisha 
Alisoma sheria, uchumi, falsafa na historia kwenye vyuo vikuu vya Heidelberg, Berlin na Göttingen. 

Mwaka 1889 alichukua cheo cha dokta wa sheria kwenye chuo kikuu cha Berlin. 

Akaendelea kuwa profesa wa uchumi huko Freiburg na tangu mwaka 1897 kwenye chuo kikuu cha Heidelberg. 

Mwaka 1889 aliondoka kwenye chuo kikuu kutokana na ugonjwa, akaendelea kuhariri gazeti la sosholojia na kuandika vitabu.

Baada ya vita kuu ya kwanza ya dunia alikuwa mshauri wa serikali ya Ujerumani kwenye majadiliano kwa ajili ya mkataba wa Versailles na ndani ya Ujerumani alikuwa kati ya waanzilishi wa chama huria cha demokrasia. 

Mwaka 1919 alianza kufundisha tena kwenye chuo kikuu lakini mwaka 1920 alifariki dunia. 

 Maandishi 
Weber aliandika mengi kuhusu uchumi, utawala, siasa na dini. 

Kati ya maandiko yaliyokuwa mashuhuri hasa ni "Maadili ya Kiprotestanti na roho ya ubepari" (Die protestantische Ethik und der 'Geist' des Kapitalismus). Humo alitoa hoja ya kuwa Uprotestanti, hasa kadiri ya Yohane Kalvini, ulisababisha wafuasi wake kubana matumizi ya fedha kwa maisha tajiri na kuridhika maisha ya wastani hata kama wamefaulu kiuchumi. Maadili hayo yaliwawezesha kukusanya rasilimali iliyokuwa msingi muhimu kwa mapinduzi ya viwandani. 

Pia imani ya kutisha katika uteule, iliyodai utajiri ni baraka ya Mungu unaoashiria kuwa mhusika ataokoka milele, iliwafanya waamini hao wajitahidi kupata mali ili wajisikie salama mbele ya hukumu ya mwisho.

Kwake ndiyo mambo yaliyochangia kuhamishia Kaskazini mwa Ulaya (ulikoenea Uprotestanti) usukani wa uchumi kutoka nchi za Kusini zilizobaki katika Kanisa Katoliki.

 Viungo vya nje 
Maandishi ya Weber
 Maandiko yake kwa Kijerumani
 Maandiko yake kwa Kijerumani 
 Mkusanyo mkubwa wa tafsiri za Kiingereza 
 Mkusanyo mwingine wa tafsiri za Kiingereza 
 Mkusanyo mwingine mkubwa wa tafsiri za Kiingereza 
 English translations of many of Weber's works, merged into one very long unformatted file 
 Max Weber Reference Archive

Kuhusu Weber
 Biography entry and link section 
 Weber on Ideal Types 
 Max Weber – The person 
 More of Weber on Ideal Types 
 An essay on Max Weber's View of Objectivity in Social Science
 Max Weber: On Capitalism As above, but on capitalism 
 Some of Weber concepts in the form of a list 
 Max Weber's HomePage "A site for undergraduates" 
 Mises versus Weber on Bureaucracy and Sociological Method by William P. Anderson

Jamii:Wanasayansi wa Ujerumani
Jamii:Wanafalsafa wa Ujerumani
Jamii:Wanahistoria wa Ujerumani
Jamii:Wanauchumi wa Ujerumani
Jamii:Elimu jamii